30.12.2022
EL
Επίσημη Εφημερίδα της Ευρωπαϊκής Ένωσης
C 498/21
Μελλοντικά βιώσιμη αστική κινητικότητα 39. τονίζει ότι, παρότι οι νέες τεχνολογικές λύσεις διαδραματίζουν σημαντικό ρόλο στο να γίνουν οι πόλεις πιο βιώσιμες, η υπάρχουσα τεχνολογία όπως τα ηλεκτρικά ποδήλατα (μεταφοράς φορτίου), ή τα ηλεκτρικά λεωφορεία (και τρόλεϊ), τα τραμ και τα τρένα θα πρέπει να αποτελούν τη βάση όσον αφορά τον στόχο εμπορευματικών και επιβατηγών μεταφορών μηδενικών εκπομπών·
40. τονίζει τη σημασία της επιτάχυνσης της προόδου προς την ολοκληρωμένη έκδοση εισιτηρίων σε όλα τα μέσα μαζικής μεταφοράς· καλεί την Επιτροπή να εξετάσει την ανάπτυξη μιας τυποποιημένης εφαρμογής της ΕΕ, στο πλαίσιο κοινής κανονιστικής πρωτοβουλίας, προκειμένου να διευκολυνθεί η πρόσβαση στις πόλεις ολόκληρης της ΕΕ και να προωθηθεί η χρήση των δημόσιων συγκοινωνιών, κάτι που θα επηρεάσει θετικά τόσο τον σιδηροδρομικό τουρισμό όσο και τις μετακινήσεις·
41.
ζητεί στενή και έγκαιρη συνεργασία με τους ΟΤΑ σχετικά με την πιθανή χρήση των ευρωπαϊκών πορτοφολιών ψηφιακής ταυτότητας από μεταφορείς και επιβάτες, όπως επισημαίνεται στο νέο ΠΑΚ·
42.
υπενθυμίζει ότι η κοινόχρηστη κινητικότητα είναι μια λύση για τη μείωση της κυκλοφορίας στις πόλεις και για τα προβλήματα που συνδέονται με τη συμφόρηση, και ότι πρέπει να ενθαρρυνθεί η ανάπτυξή της·
43. επισημαίνει ότι η συλλογή δεδομένων αποτελεί σημαντικό μέσο για τον σχεδιασμό των υποδομών μεταφορών και, κατά συνέπεια, όλα τα δεδομένα που συλλέγονται πρέπει να διατίθενται σε όλους τους σχετικούς φορείς· παρότι είναι σημαντικό να διευκολυνθούν οι εύχρηστες λύσεις, συμπεριλαμβανομένων των συνδυαστικών εφαρμογών για κινητά, πρέπει επίσης να διασφαλίζεται η προστασία των δεδομένων· είναι αναγκαίο να εφαρμοστεί κοινή και συντονισμένη μεθοδολογία για τη συλλογή δεδομένων στις διάφορες περιοχές, ώστε να διευκολυνθεί η ανταλλαγή ορθών πρακτικών και η σύγκριση αξιόπιστων δεικτών κινητικότητας·
44. τονίζει την ανάγκη να λαμβάνεται δεόντως υπόψη η διάσταση του φύλου κατά τον σχεδιασμό πολιτικών βιώσιμης κινητικότητας, συνυπολογίζοντας τις ειδικές ανάγκες των γυναικών και τα πρόσθετα τρωτά τους σημεία έναντι της φτώχειας όσον αφορά την κινητικότητα, καθώς και αντίστοιχες ευπάθειες άλλων ομάδων·
Τα ΣΒΑΚ ως βασικό εργαλείο για την απαλλαγή της αστικής κινητικότητας από τις ανθρακούχες εκπομπές 45. επιβεβαιώνει τη στήριξη της ΕτΠ στην αυξημένη έμφαση στα σχέδια Βιώσιμης Αστικής Κινητικότητας (ΣΒΑΚ), στο πλαίσιο του ΠΑΚ και, ως υποχρεωτική απαίτηση για τους 400+ αστικούς κόμβους που ορίζονται στην προτεινόμενη αναθεώρηση του κανονισμού ΔΕΔ-Μ.
Ωστόσο οι δήμοι και οι κοινότητες που έχουν ήδη αναπτύξει σχέδια που πληρούν τις απαιτήσεις των ΣΒΑΚ θα πρέπει να είναι σε θέση να αξιοποιήσουν αυτά τα σχέδια·
46.
υποστηρίζει επίσης τη σύσταση οι πόλεις να υιοθετήσουν τα ΣΒΑΚ· τονίζει, ωστόσο, την ανάγκη κατάρτισης ΣΒΑΚ που θα μπορούν να επεκταθούν σε περιοχές με πολλούς δήμους που λειτουργούν ως μητροπολιτικές περιοχές ή αστικοί οικισμοί·
47.
χαιρετίζει την πρόθεση της Επιτροπής να ζητήσει από τα κράτη μέλη να εφαρμόσουν μακροπρόθεσμα προγράμματα υποστήριξης των ΣΒΑΚ προκειμένου να συμβάλουν στη δημιουργία δυναμικού και τη στήριξη της εφαρμογής των ΣΒΑΚ σύμφωνα με τις σχετικές κατευθυντήριες γραμμές της ΕΕ, και ζητεί υποχρεωτική στενή συνεργασία με τους ΟΤΑ σε αυτό το πλαίσιο· καλεί την Επιτροπή να απαιτήσει επιτόπια στενή συνεργασία μεταξύ των προβλεπόμενων διαχειριστών εθνικών προγραμμάτων για τα ΣΒΑΚ και των εκπροσώπων των ΟΤΑ, καθώς και να παρακολουθεί τη συνεργασία αυτή στην πράξη·
48. τονίζει ότι, προκειμένου να αντιμετωπιστεί η μετάβαση της κινητικότητας στις αστικές περιοχές, είναι κρίσιμης σημασίας τα ΣΒΑΚ να καλύπτουν αποτελεσματικά τις λειτουργικές περιοχές στο σύνολό τους· καλεί την Επιτροπή να εξετάσει τρόπους παροχής κινήτρων για βελτιωμένη συνδεσιμότητα και πρόσβαση σε υπηρεσίες κινητικότητας σε προαστιακές, περιαστικές και στις περιβάλλουσες αγροτικές περιοχές·
49.
χαιρετίζει το εξορθολογισμένο σύνολο δεικτών και εργαλείων συγκριτικής αξιολόγησης που έχει ανακοινωθεί και έχει προγραμματιστεί να δημοσιευθεί έως τα τέλη του 2022, καθώς και τη σχεδιαζόμενη υποστηρικτική δράση του προγράμματος για τον μηχανισμό «Συνδέοντας την Ευρώπη» με στόχο την υποστήριξη των αστικών κόμβων ΔΕΔ-Μ σε αυτήν την περιοχή.
Ωστόσο, πρέπει να ληφθεί μέριμνα ώστε η ανάπτυξη και η παρακολούθηση των δεικτών να μην οδηγεί σε υπερβολικό φόρτο εργασίας για τους δήμους και τις κοινότητες·